Budova kaštieľa v bratislavskej mestskej časti Čunovo roky chátrala. Aj za pomoci eurofondov však už začala kompletná rekonštrukcia kaštieľa a priľahlej záhrady, po ktorej sa historická pamiatka zmení na zábavno-vzdelávacie ekocentrum s nadnárodným významom.
Výstavba ekocentra je rozdelená na tri časti. Najskôr sa bude rekonštruovať budova kaštieľa, potom záhrada a napokon budova sýpky, ktorá je sama o sebe historickou pamiatkou. Rekonštrukcia sýpky sa zaplatí z operačného programu Interreg Slovenská republika-Rakúsko. Záhrada zase z operačného programu Interreg Slovenská republika-Maďarsko. Pri sýpke zatiaľ prebieha projektová príprava.
Vo videu sa dozviete ako sa nápad ekocentra zrodil, ako bude prebiehať rekonštrukcia, kedy by malo otvoriť svoje brány, a čo všetko na návštevníkov čaká.
Odpovedali:
Juraj Droba – predseda Bratislavského samosprávneho kraja
Gabriela Ferenčáková – starostka bratislavskej mestskej časti Čunovo
Barbora Lukáčová – Riaditeľka odboru stratégie, územného rozvoja a riadenia projektov BSK
Martina Brinzíková Badidová – projektová a PR manažérka Inštitútu aplikovanej ekológie DAPHNE